PATVIRTINTA

Marijampolės „Šaltinio“ progimnazijos

direktoriaus 2023 m. rugpjūčio d.

įsakymu Nr. V- (1.3.E)

**MARIJAMPOLĖS „ŠALTINIO“ PROGIMNAZIJOS**

**SOCIALINĖS - PILIETINĖS VEIKLOS ORGANIZAVIMO TVARKA**

**I SKYRIUS**

**BENDROSIOS NUOSTATOS**

1. Socialinės - pilietinės veiklos organizavimo tvarka (toliau – Tvarka) parengta vadovaujantis 2023 – 2024 ir 2024 - 2025 mokslo metų pradinio, pagrindinio ir vidurinio ugdymo programų bendrųjų ugdymo planų, patvirtintų Švietimo, mokslo ir sporto ministro 2023 m. balandžio mėn. 24 d. įsakymu Nr. V-586, antro skirsnio 92 punktu.

2. Socialinė - pilietinė veikla (toliau – Veikla) yra neatskiriama bendrojo pagrindinio ugdymo dalis, ji įtraukiama į progimnazijos ugdymo planą, siejama su progimnazijos tikslais, bendruomenės projektais, kultūrinėmis ir socializacijos programomis, progimnazijos tradicijomis.

3. Tvarka numato veiklos organizavimo principus: veiklos tikslą, uždavinius, veiklos kryptis, atlikimo būdus bei trukmę.

4. Tikslas – skatinti mokinių socialinį solidarumą ir pilietinį tautinį aktyvumą, ugdyti jų pilietiškumo kompetenciją, būtiną aktyviam ir atsakingam dalyvavimui nuolat besikeičiančios visuomenės gyvenime.

5. Uždaviniai:

5.1. stiprinti demokratinę progimnazijos kultūrą;

5.2. ugdyti ir puoselėti mokinių tautinį ir pilietinį sąmoningumą, skatinti tautinę saviraišką;

5.3. didinti mokinių visuomeninį ir politinį aktyvumą;

5.4. formuoti mokinių vertybines nuostatas, asmeninius, socialinius, komunikacinius, darbo ir veiklos gebėjimus.

**II SKYRIUS**

**SOCIALINĖS – PILIETINĖS VEIKLOS ORGANIZAVIMAS**

6. Organizuojant socialinę veiklą progimnazijoje, atsižvelgiama į mokinių amžiaus tarpsnių ypatumus (pagal mokymosi koncentrus):

6.1. 5-6 klasių mokinių veikla labiau orientuota į mokinių socialinių ryšių kūrimą ir stiprinimą pačioje klasėje, progimnazijos bendruomenėje;

6.2. 7 klasių mokinių veikla labiau orientuota į pilietiškumo bei atsakingo dalyvavimo gebėjimų ugdymąsi, jų plėtotę, dalyvaujant progimnazijos savivaldoje, vietos bendruomenės ir jaunimo organizacijų veikloje;

6.3. 8 klasių mokinių veikla orientuota į platesnio visuomeninio konteksto suvokimą; visuomeninės atsakomybės; aktyvumo motyvacijos skatinimą, susipažįstant su darbo rinkos poreikiais, identifikuojant savo galimybes bei poreikius, prisiimant atsakomybę už savo pasirinkimus.

**III SKYRIUS**

**SOCIALINĖS - PILIETINĖS VEIKLOS ORGANIZAVIMO KRYPTYS**

7. Mokiniams siūlomos veiklos kryptys:

7.1. ekologinė – aplinkosauginė veikla:

Mokolų mikrorajono ir/ar progimnazijos teritorijos priežiūra – žaliųjų plotų, gėlynų priežiūra, aplinkos puoselėjimas;

parkų, kapinių, miesto žaliųjų plotų tvarkymas;

progimnazijos rekreacinių zonų kūrimas ir priežiūra;

dalyvavimas bendruomenės, miesto ar respublikinėse ekologinėse akcijose, projektuose ir kt.

7.2. Estetinė – socialinė veikla:

7.2.1. progimnazijos atstovavimas visuomeninėje veikloje (akcijose, žygiuose, minėjimuose);

7.2.2. dalyvavimas visuotinėse, pilietinėse ir/ar labdaros akcijose, prevenciniuose, ugdymo karjerai renginiuose bei vietos bendruomenės poreikius atliepiančių renginių inicijavimas bei organizavimas (parodų, koncertų, konferencijų ir pan.), socialinių įgūdžių formavimas(is);

7.2.3. pagalba klasės ar/ir progimnazijos draugui, patiriančiam mokymosi, psichologinių ar sveikatos problemų;

7.2.4. pagalba klasės auklėtojui, dalykų mokytojui;

7.2.5. dalyvavimas klasės ir progimnazijos savivaldos veikloje;

7.2.6. įvairių institucijų lankymas, savanoriškas darbas nevyriausybinėse organizacijose;

7.2.7. progimnazijos internetinio puslapio atnaujinimas (idėjų bei informacijos teikimas, rengimas);

7.2.8. pagalba gyvūnų globos prieglaudoms;

7.2.9. pagalba organizuojant apklausas progimnazijoje, tyrimus bei darbas apdorojant gautus rezultatus ir kt.

7.3. Ekonominė – darbinė veikla:

7.3.1. progimnazijos/ klasės įvaizdžio kūrimas/ aplinkos puošimas;

7.3.2 scenografijos, dekoracijų ruošimas šventėms, salės ar/ir koridorių apipavidalinimas;

7.3.3. pagalba mokytojams, socialiniams pedagogams, kitiems progimnazijos darbuotojams leidžiant stendus;

7.3.4. dalyvavimas parodose ir/ar jų rengimas;

7.3.5. progimnaziją reprezentuojančių suvenyrų gamyba, reklaminių bukletų kūrimas ir leidyba;

7.3.6. dalyvavimas švaros dienose – klasių, kabinetų aplinkos priežiūros;

7.3.7. darbai, mokyklinio inventoriaus restauravimas;

7.3.8. pagalba progimnazijos bibliotekoje, vadovėlių tvarkymas ir kt.

7.4. Kita veikla:

7.4.1. progimnazijos atstovavimas visuomeninėje veikloje;

7.4.2. dalyvavimas savivaldybės, respublikos, tarptautiniuose renginiuose: dalykų olimpiadose, konferencijose, sporto varžybose ir kt.;

7.4.3. dalyvavimas koncertinėse programose, miesto kultūriniuose, sporto renginiuose ir kt.

**IV SKYRIUS**

**SOCIALINĖS – PILIETINĖS VEIKLOS PLANAVIMAS, APSKAITA IR DIENYNO PILDYMAS**

8. Veikla pagrindinio ugdymo programos dalyje yra privaloma ir jai per mokslo metus 5 - 8 klasėse skiriama -20 val., išskyrus 6, 8 kl. 2023-2024 m. m.:

9. Klasės auklėtojas planuoja mokinių veiklą:

9.1. Klasės auklėtojo veiklos su auklėjamąja klase plane numatomos socialinės veiklos kryptys, jos detalizuojamos, nurodoma už veiklos koordinavimą atsakingi asmenys (mokytojas, administracijos atstovas ar mokyklos darbuotojas (pvz., bibliotekos vedėja, socialinė pedagogė, ir pan.), kuris galėtų skirti konkrečią užduotį);

9.2. Veikla fiksuojama socialinės veiklos apskaitos lapuose, kuriuose nurodomas veiklos pobūdis, valandų skaičius, data, veiklai vadovavusio asmens pareigos pavardė bei jo parašas.

10. Socialinę veiklą organizuoja atsakingi asmenys: klasės auklėtojas, dalyko mokytojas, socialinis pedagogas, psichologas ar kiti progimnazijos specialistai bei socialiniai partneriai.

11. Mokinio socialinės veiklos apskaitos lape (1 priedas) mokiniui atlikus veiklą įrašą daro konkrečią veiklą skyręs asmuo (pvz., klasės auklėtojas, mokytojas ir pan.).

12. Per mokslo metus mokinio socialinės veiklos apskaitą ir kontrolę vykdo klasių auklėtojai.

13. Klasės auklėtojas TAMO atitinkamoje skiltyje fiksuoja kiekvieno mokinio socialinę veiklą bei jos trukmę (perkelia iš socialinės veiklos apskaitos lapo):

13.1. klasės auklėtojas TAMO skyriaus „Socialinė veikla“ skiltyje „Veikla“ pažymi veiklą bei parašo trumpą atliktos veiklos aprašą.

13.2. įrašoma šios veiklos trukmė (val.).

13.3. pasibaigus pusmečiui, mokslo metams, apskaitą vykdo klasės auklėtojas. Klasės dienyno puslapyje „Socialinė veikla“ suskaičiuoja socialinės veiklos trukmę ir nurodo bendrą valandų skaičių kiekvienam mokiniui, o užpildytą veiklos lapą įdeda į moksleivio asmens bylą.

14. Mokinius, nesurinkusius reikiamo valandų skaičiaus, likus 2 savaitėms iki mokslo metų pabaigos (apie tokius mokinius informuoja klasės auklėtojas), administracija nukreipia tuo metu mokyklai svarbiai veiklai:

14.1. jei mokinys dėl nepateisinamų priežasčių neatliko veiklos, jis privalo ją atlikti iki kitų mokslo metų pabaigos;

14.2. mokslo metų pabaigoje 8-tų klasių mokiniams išsilavinimo pažymėjimai išduodami tik atsiskaičius už veiklą.

**V SKYRIUS**

**BAIGIAMOSIOS NUOSTATOS**

15. Veiklos kontrolę vykdo mokyklos direktoriaus pavaduotojos ugdymui.

\_\_\_\_\_\_\_\_\_\_\_\_\_\_\_\_\_\_\_\_\_

1 priedas

**MARIJAMPOLĖS „ŠALTINIO“ PROGIMNAZIJA**

**SOCIALINĖS - PILIETINĖS VEIKLOS APSKAITOS LAPAS**

Klasė\_\_\_\_\_\_\_ Mokinio vardas, pavardė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| Eil.Nr. | Veiklos pavadinimas | Valandų skaičius | Data | Veiklos vadovo pareigos ir vardas, pavardė | Parašas |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |